Suresh 92 Views
లియాండర్‌ పేస్‌పై నాదల్‌ ప్రశంస
న్యూఢిల్లీ: భారత టెన్నిస్‌ వెటరన్‌ ఆటగాడు లియాండర్‌ పేస్‌పై స్పెయిన్‌ బుల్‌ రపెల్‌ నాదల్‌ ప్రశంసల వర్షం కురిపించాడు. కాగా పురుషుల డబుల్స్‌ టెన్నిస్‌లో లియాండర్‌ పేస్‌ ఒక గొప్ప ఆటగాడని కొనియాడాడు.టెన్నిస్‌ చరిత్రలో ఒక ప్రత్యేకతను సృష్టించుకున్న లియాండర్‌ పేస్‌తో తలపడటం తాను అరుదైన గౌరవంగా భావిస్తున్నానని నాదల్‌ పేర్కొన్నాడు.డేవిస్‌ కప్‌ వరల్డ్‌ గ్రూప్‌ ప్లే ఆఫ్‌లో జరిగిన డబుల్స్‌ మ్యాచ్‌లో నాదల్‌-మార్క్‌ లోపెజ్‌ జంట 4-6,7-6(7 2),6-4,6-4తో లియాండర్‌ పేస్‌-సాకేత్‌ మైనేనీ జోడీపై విజయం సాధించింది.కాగా మూడు గంటలకు పైగా సాగిన ఈ పోరులో భారత జంట పోరాడి ఓడిపోయింది. కాగా ఈ మ్యాచ్‌ అనంతరం పేస్‌ను నాదల్‌ ప్రత్యేకంగా అభినందించాడు. లియాండర్‌ పేస్‌ గొప్ప మ్యాచ్‌ ఆడాడు,మ్యాచ్‌ బాగా జరిగింది,ఈ మ్యాచ్‌ చాలా కఠినమైన మ్యాచ్‌. లియాండర్‌ పేస్‌ జంట చాలా బాగా ఆడింది లియాండర్‌ పేస్‌ దేశంలో అతనితో కలిసి ఆడటాన్ని గొప్ప గౌరవంగా భావిస్తున్నా,డబుల్స్‌ విభాగంలో అతి పెద్ద స్లార్లలో పేస్‌ ఒకడు.టెన్నిస్‌ చరిత్రలో లియాండర్‌ ఎంతో మెరుగైన ఆటగాడని నాదల్‌ ప్రశంసించాడు.